**Tisztelt Kollégák!**

A folyamatos és zavartalan munkavégzés biztosítása érdekében a 2020. év elejéhez kapcsolódó, valamint egyéb aktuális teendőkről, feladatokról és határidőkről az alábbiak szerint rendelkezem, illetve teszek közzé információkat:

# Bérügyi és HR feladatok

1. A védőszemüvegre vonatkozó eljárásrend az alábbi linken érhető el: <https://uni-eszterhazy.hu/public/uploads/2-2019-kancellari-utasitas_5e1870c2c8b80.pdf>
2. Tájékoztatjuk a kollegákat, hogy ügyfélkapus azonosítást követően a bérjegyzék a továbbiakban az alábbi felületen érhető el:

[*https://eberjegyzek.allamkincstar.gov.hu*](https://eberjegyzek.allamkincstar.gov.hu)

Belépés után látható az adott tárgyhavi illetmény összege, valamint elérhető 2018. január 1. napjától a havi bérjegyzékek mellett a hóközi kifizetések részletes kimutatása is.

1. **Beszerzéshez kapcsolódó információ**

A beszerzési igények indításával kapcsolatban a 4/2018. (X.26.) Kancellári Körlevél beszerzésre vonatkozó rendelkezéseit továbbra is fenntartjuk, mindazonáltal felhívjuk a figyelmet az alábbi módosításokra:

Az engedélyeztetéshez szükséges formanyomtatvány aktualizálásra került, amely az intézmény Minőségbiztosítási dokumentumai között, illetve az alábbi linken érhető el, kérjük annak alkalmazását a mai naptól kezdődően:

<https://iig.uni-eszterhazy.hu/download/yEO8kd98hu4H98015P5Cf04asv43E62heaj7Hrso>

Az engedélykérést a Kancellári Titkárság részére kell kizárólag papír alapon, Poszeidon-ban iktatva, átadva és az egységvezető részéről aláírva megküldeni. A Döntéshozó(k) által véleményezett engedély minden esetben az igényt indító egységhez kerül visszaküldésre, azt ott kell megőrizni. Az engedélyezett, aláírt dokumentumnak a Modulo rendszerbe szkennelt módon történő feltöltésével indítható a beszerzési eljárás kezdeményezése.

Abban az esetben, **ha nem szabályosan dokumentált, engedély nélküli vagy visszautasított igény ellenére megvalósult a beszerzés az igény indítója által, úgy a számla kiegyenlítését az Egyetem nem tudja vállalni.**

# Projekt Igazgatóság

Az NKFIH felületén (<https://nkfih.gov.hu/palyazoknak/palyazatok/aktualis-felhivasok>) jelenleg számos pályázat áll nyitva, melyre kutatóink, oktatóink pályázhatnak. Rektorhelyettes úrral egyeztetve ezúton egy rövid tájékoztatót adunk közre, melyben a felhívások mellett jelezzük, hogy pályázati szándék esetén mi a kollegák teendője.

1. Azonosítószám: 2019-2.1.13-TÉT\_IN

Cím: Magyar-indiai alkalmazott kutatás-fejlesztési együttműködési pályázat

Beadási határidő (elektronikus): 2020. március 11.

Beadási határidő (postai): Elektronikus beadást követő legkésőbb 3 naptári napon belül (Fontos! A pályázat ennek hiányában érvénytelen.)

Benyújtás felülete: EPTK

1. Azonosítószám: ANN\_20, SNN\_20

Cím: Felhívás magyar-osztrák és magyar-szlovén nemzetközi együttműködésen alapuló kutatási témapályázathoz

Beadási határidő (elektronikus): 2020. február 24.

Beadási határidő (postai): 2020. március 2. (Fontos! A pályázat ennek hiányában érvénytelen.)

Benyújtás felülete: EPR

1. Azonosítószám: K\_20

Cím: Felhívás „OTKA” kutatási témapályázathoz

Beadási határidő (elektronikus): 2020. február 24.

Beadási határidő (postai): 2020. március 2. (Fontos! A pályázat ennek hiányában érvénytelen.)

Benyújtás felülete: EPR

1. Azonosítószám: FK\_20

Cím: Felhívás „OTKA” fiatal kutatói kiválósági program pályázathoz

Beadási határidő (elektronikus): 2020. február 20.

Beadási határidő (postai): 2020. február 25. (Fontos! A pályázat ennek hiányában érvénytelen.)

Benyújtás felülete: EPR

1. Azonosítószám: PD\_20

Cím: Felhívás „OTKA” posztdoktori kiválósági program pályázathoz

Beadási határidő (elektronikus): 2020. február 18.

Beadási határidő (postai): 2020. február 25. (Fontos! A pályázat ennek hiányában érvénytelen.)

Benyújtás felülete: EPR

1. Azonosítószám: 2019-2.1.12-TÉT\_VN

Cím: Magyar-vietnámi alkalmazott kutatás-fejlesztési együttműködési pályázat

Beadási határidő (elektronikus): 2020. február 14.

Beadási határidő (postai): Elektronikus beadást követő legkésőbb 3 naptári napon belül (Fontos! A pályázat ennek hiányában érvénytelen.)

Benyújtás felülete: EPTK

Amennyiben bármilyen kérdés merül fel a pályázatok előkészítése és benyújtása kapcsán, kérem jelezzék emailben a projekt@uni-eszterhazy.hu email címen, vagy személyesen ügyfélfogadási időben a Projekt Igazgatóságon a Líceum A 129 irodájában.

# Oktatási Igazgatóság

1. **Személyi változások a Tanulmányi és Oktatásszervezési Osztályon**

2020 januárjában három új kolléga került az Oktatási Igazgatóság Tanulmányi és Oktatásszervezési Osztályára ügyintézői munkakörbe: Tóth Gábor, Thummerer Márk és Csőke Alexandra.

1. **Oktatás-módszertani tréningek**

Január hónapban öt oktatásmódszertani tréning került lebonyolításra, melyeken az egyetemünk dolgozói vehettek rész a következő témakörökben: autogén trénig, prezentációs angol nyelvi trénig, felsőoktatás-pedagógia témakörű képzés, elektronikus tanulási környezetek, valamint pedagógiai tervezés, értékelés.

1. **Nyílt napok az Eszterházy Károly Egyetemen**

Az egyetem mind a négy campusán tartottunk nyílt napot a felvételizők számára januárban. Az Egri Campuson január 21-én, a Gyöngyösi Campuson január 20-án, a Sárospataki Comenius Campuson január 23-án és a Jászberényi Campuson pedig január 22-én várták az érdeklődőket.

<https://uni-eszterhazy.hu/hu/egyetem/egyetem/hirek-1048/c/sikeres-volt-januari-nyilt-napunk>

1. **Új, nyilvántartásba vett szakok, specializációk**

2020 januárjában az Informatikai Karon az Oktatási Hivatal nyilvántartásba vette a programtervező informatikus szakot a jászberényi helyszínnel is, valamint a Bölcsészettudományi és Művészeti Karon a zenekultúra alapszak nappali tagozaton, angol nyelven is bekerült a nyilvántartásba. A Gyöngyösi Károly Róbert Campuson az Agrártudományi és Vidékfejlesztési Karon a gyógy-és fűszernövények felsőoktatási szakképzés bekerült a képzési kínálatunkba, az Oktatási Hivatal január hónapba nyilvántartásba vette. Mindhárom képzés bekerült a Felsőoktatási felvételi tájékoztató hivatalos kiegészítésébe, így ezen képzésekre is jelentkezhetnek a felvételizők február 15-ig a 2020-as általános felvételi eljárás kereteiben.

A Gazdaság- és Társadalomtudományi Karunk két alapszakja is új specializációkkal bővült januárban: a turizmus-vendéglátás alapképzési szak egri és gyöngyösi képzési helyszínen a borturizmus, a kulturális és vallási, a sportturizmus és a természeti és vidéki turizmus specializációkkal gyarapodott. A gazdálkodási és menedzsment szakon, az egri képzési helyszínen a logisztika, a kontrolling, specializációkkal, a gyöngyösi képzési helyszínen pedig a vállalkozásszervezés specializációkkal bővült a képzési kínálat, ez utóbbi specializációt a hallgatók nappali tagozaton angol nyelven is tanulhatják már.

1. **2020. év januári záróvizsgák**

2020 januárjában 439-en tettek záróvizsgát Egerben, Gyöngyösön és Jászberényben. 213-an alapképzésben, 113-an mesterképzésben, 31-en felsőoktatási szakképzésben, 61-en pedig szakirányú továbbképzésben érkeztek el a tanulmányaik végéhez. 324-en vehetnek át oklevelet, nyelvvizsga hiányában pedig 115-en a sikeres záróvizsgáról szóló igazolást.

1. **2020-as keresztféléves felvételi eljárás**

A keresztféléves felvételi eljárás keretében 2020 februárjában 55 új mesterszakos hallgató kezdheti meg tanulmányait az egyetemünkön, az AVK-ra 4, a BMK-ra 13, a GTK-ra 24, a PK-ra 4 és a TTK-ra 10 fő nyert felvételt a 2020-as keresztféléves felvételi eljárás során.

# Tittel Pál Könyvtár

Az Egyetem 2020-ban a***Tittel Pál Könyvtár***koordinálásával az alábbi tudományos***adatbázisokra***fizet elő:(részletek és elérés a[*Könyvtár weboldalán*](https://konyvtar.uni-eszterhazy.hu/hu/ktarhu/adatbazisok/elofizetett-adatbazisok))

|  |
| --- |
| AKADÉMIAI KIADÓ folyóirataiAKADÉMIAI KIADÓ MERSZAKADÉMIAI KIADÓ szótáraiARCANUM DIGITÁLIS TUDOMÁNYTÁR (ADT)ATTRAKTOR KIADÓ e-könyveiEBSCO – Academic Search CompleteERICJSTOR – Essential CollectionL'HARMATTAN KIADÓ e-könyveiMATHSCINETNAPVILÁG KIADÓ e-könyveiOSIRIS KIADÓ e-könyveiSCOPUSSPRINGER LINKTINTA KIADÓ SZÓTUDÁSTÁRTYPOTEX KIADÓ e-könyveiVISUAL HISTORY ARCHIVE (VHA)WEB OF SCIENCE |

A nyomtatott dokumentumok és az adatbázisok mellett olvasóink több ezer neveléstudományi és informatikai***e-könyvből***válogathatnak,melyek a[*könyvtári katalógusban*](http://webpac.ektf.hu/WebPac/CorvinaWeb)is kereshetők.

Az angol nyelvű kötetek a Springer kiadónál jelentek meg az utóbbi években.

Részletek szintén a[*Könyvtár weboldalán*](https://konyvtar.uni-eszterhazy.hu/hu/ktarhu/hirek/aktualis/c/ujabb-e-konyvek-a-konyvtarban)olvashatóak.

# Üzemeltetési Igazgatóság

**Tájékoztatás az intézményi gépjárművek igénylésének folyamatáról**

Az Egyetem üzemeltetésében lévő gépjárművek online felületen (https://ugyfelkapu.uni-eszterhazy.hu) illetve elektronikus levélben igényelhetők a szervezeti egységek számára.

*Online felületen igényelhető egyetemi gépjárművek:*

* MPV 451 frsz-ú Ford SMAX 6+1 fő szgk.: igényelhető minden egyetemi e-mail címmel rendelkező dolgozó részére foglaltságtól függően. Nem választható az online felületen, ha az adott időpontra foglalt.
* MPR 130 frsz-ú Mercedes Viano 7+1 fő mikrobusz: igényelhető Rektori-Kancellári döntéssel meghatározott vezetők által. Nem választható az online felületen, ha az adott időpontra foglalt.

Minden esetben meg kell adni az utazás célját, a szállított személyek számát, nevét valamit a pénzügyi központ számát, amelynek keretére az utazást elszámolják.

*Elektronikus levél útján igényelhető gépjárművek:*

Azok a gépjárművek, amelyek valamely egység használatára vannak kiadva és a napi használat miatt csak korlátozottan vehetők igénybe.

**Eger:**

* LOR 938 frsz-ú Toyota HIACE 2+1 fő + raktér
* KPB 445 frsz-ú VW TRANSPORTER 5+1 fő teherautó

Protovin Tamás (protovin.tamas@uni-eszterhazy.hu) tudja foglalni az autókat, az alábbi adatokra van szükség a foglaláshoz:

Utazás célja, szállított személyek száma, neve valamit a pénzügyi központ száma, aminek keretére az utazást elszámolják.

**Eger Gyakorló iskola:**

* LEC 546 frsz-ú Dacia LOGAN 6+1 fő szgk
* JDW 997 frsz-ú VW TRANSPORTER mikrobusz 8+1 fő

Gál Martin (gal.martin@uni-eszterhazy.hu) tudja foglalni az autókat, az alábbi adatokra van szükség a foglaláshoz:

Utazás célja, szállított személyek száma, neve valamit a pénzügyi központ száma, aminek keretére az utazást elszámolják.

**Gyöngyös:**

* MKV 663 frsz-ú Opel VIVARO 8+1 fő mikrobusz
* MMP 931 frsz-ú Opel MOVANO 5+1 fő teherautó
* KPB 341 frsz-ú Toyota COROLLA VERSO 4+1 fő szgk
* MEB 790 frsz-ú Fiat DUCATO 16+1 fő busz

Molnár Attila (molnar.attila@uni-eszterhazy.hu) tudja foglalni az autókat, az alábbi adatokra van szükség a foglaláshoz:

Utazás célja, szállított személyek száma, neve, valamit a pénzügyi központ száma, aminek keretére az utazást elszámolják.

Az igénylések során figyelemmel kell lenni arra, hogy – az Egyetem alkalmazásában lévő gépkocsivezetők vonatkozásában jelentkező szűk kapacitás miatt – az utazások elsődlegesen úgy kerüljenek tervezésre, hogy az igénylő egység részéről legyen a gépjármű vezetését vállaló kolléga. Amennyiben ez nem megoldható, az igénylés során a gépkocsivezető-igényt külön indokolva jelezni kell a kapcsolattartónak.

#  Informatika Igazgatóság

**Egyesült Királyság kilépése az Európai Unióból, telefon tarifák**

2020. január 31-én éjfélkor az Egyesült Királyság (Nagy-Britannia: Anglia, Skócia, Wales, Észak-Írország) kilépett az Európai Unióból. A kilépéssel a mobil és a vezetékes telefon forgalmazás díjazása nem változik, továbbra is az Európai Unión belüli árakon vehetők igénybe a szolgáltatások.

**Kérem a Tisztelt Kollégákat, hogy a körlevélben foglaltakat betartani, illetve betartatni, a tájékoztatásokat tudomásul venni szíveskedjenek.**

Eger, 2020. január 14.

 **dr. Tresó Andrásné**

 kancellár-helyettes